ddrg/super_eurlex huggingface dataset:
DA Den Europæiske Unions Tidende C 52/26

Rettens dom af 14. december 2017 — PB mod Kommissionen

(Sag T-609/16) (1)

((Personalesag - tjenestemænd - ansættelse - meddelelse om udvælgelsesprøve EPSO/AD/309/15 (AD 11) - læger til Luxembourg - afslag på adgang til udvælgelsesprøverne i assessmentcentret - begrænsning af valget af andet sprog til et begrænset antal officielle EU- sprog - ulovlighedsindsigelse - åbenbart urigtigt skøn - ansvar - ikke-økonomisk tab))

(2018/C 052/37)

Processprog: fransk

Parter

Sagsøger: PB (ved advokat M. Velardo)

Sagsøgt: Europa-Kommissionen (ved G. Gattinara og L. Radu Bouyon, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af afgørelsen truffet af udvælgelseskomitéen for udvælgelsesprøve EPSO/AD/309/15 (AD11) — Læger til Luxembourg og Ispra (Område: Læger Luxembourg) af 28. september 2015 om ikke at give sagsøgeren adgang de udvælgelsesprøver, der blev afholdt i Det Europæiske Personaleudvælgelseskontors (EPSO) assessmentcenter, dels om erstatning for det tab, sagsøgeren angiveligt har lidt.

Konklusion

1) Afgørelsen af 28. september 2015, hvorved udvælgelseskomitéen for den almindelige udvælgelsesprøve EPSO/AD/309/15 (AD11) — Læger til Luxembourg og Ispra (Område: Læger Luxembourg) afslog at give PB adgang til de udvælgelsesprøver, der blev afholdt i Det Europæiske Personaleudvælgelseskontors (EPSO) assessmentcenter, annulleres.

2) I øvrigt frifindes Europa-Kommissionen.

3) Europa-Kommissionen betaler sagsomkostningerne.

(1) EUT C 371 af 10.10.2016 (sag oprindeligt registreret ved EU-Personaleretten under sagsnr. F-39/16 og overført til Den Europæiske Unions Ret den 1.9.2016).
DA Den Europæiske Unions Tidende C 52/27

Rettens dom af 14. december 2017 — N & C Franchise mod EUIPO — Eschenbach Optik (OJO sunglasses)

(Sag T-792/16) (1)

([EU-varemærker - indsigelsessag - ansøgning om EU-figurmærket OJO sunglasses - det ældre internationale ordmærke oio - relativ registreringshindring - risiko for forveksling - lighed mellem tegnene - artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001]])

(2018/C 052/38)

Processprog: engelsk

Parter

Sagsøger: N & C Franchise Ltd. (Nicosia, Cypern) (ved advokaterne C. Chrysanthis, P.-V. Chardalia og A. Vasilogamvrou)

Sagsøgt: Den Europæiske Unions Kontor for Intellektuel Ejendomsret (ved S. Bonne, som befuldmægtiget)

Den anden part i sagen for appelkammeret ved EUIPO: Eschenbach Optik GmbH (Nürnberg, Tyskland)

Sagens genstand

Søgsmål anlagt til prøvelse af afgørelse truffet den 9. september 2016 af Femte Appelkammer ved EUIPO (sag R 32/2016-5) vedrørende en indsigelsessag mellem Eschenbach Optik og N&C Franchise.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) N & C Franchise Ltd. betaler sagsomkostningerne.

(1) EUT C 22 af 23.1.2017.
DA Den Europæiske Unions Tidende C 42/19

Rettens dom af 13. december 2017 — HQ mod EF-Sortsmyndigheden (CPVO)

(Sag T-592/16) (1)

((Personalesag - midlertidigt ansatte - tidsbegrænset kontrakt - afgørelse om ikke-forlængelse - åbenbart urigtigt skøn - omsorgspligt - princippet om god forvaltningsskik - ret til kontradiktion - psykisk chikane - magtfordrejning - ansvar))

(2018/C 042/26)

Processprog: fransk

Parter

Sagsøger: HQ (ved advokaterne L. Levi og A. Blot)

Sagsøgt: EF-Sortsmyndigheden (CPVO) (ved A. Verdini, som befuldmægtiget, bistået af advokaterne D. Waelbroeck og A. Duron)

Sagens genstand

Søgsmål støttet på artikel 270 TEUF med påstand dels om annullation af CPVO’s afgørelse af 24. juni 2015 om ikke at forlænge sagsøgerens kontrakt og af 20. januar 2016 om afslag på klagen, dels om tildeling af erstatning for det tab, sagsøgeren angiveligt har lidt.

Konklusion

1) CPVO frifindes.

2) HQ betaler sagsomkostningerne.

(1) EUT C 251 af 11.7.2016 (sag oprindeligt registreret ved Retten for EU-Personalesager under sagsnummer F-22/16 og overført til Den Europæiske Unions Ret den 1.9.2016).
1)

De lønsedler til Alessandro Campo og de øvrige tjenestemænd og ansatte i Tjenesten for EU's Optræden Udadtil (EEAS), hvis navne er opført i bilaget, som på datoen for anlæggelsen af søgsmålet var udfærdiget af EEAS for marts 2015, annulleres, for så vidt som EEAS’ afgørelse af 23. februar 2015 om nedsættelse, fra den 1. januar 2015, af den godtgørelse for levevilkårene, der udbetales til de ansatte i Den Europæiske Union, der gør tjeneste i Montenegro, anvendes i disse.
DA Den Europæiske Unions Tidende C 42/17

Rettens dom af 14. december 2017 — Martinez De Prins m.fl. mod EEAS

(Sag T-575/16) (1)

((Personalesag - tjenestemænd - ansatte - løn - EEAS’ ansatte, der gør tjeneste i et tredjeland - artikel 10 i bilag X til vedtægten for tjenestemænd - årlig evaluering af godtgørelsen for levevilkårene - afgørelse om nedsættelse af godtgørelsen for levevilkårene i Ghana fra 25 % til 20 % - ulovlighedsindsigelse))

(2018/C 042/24)

Processprog: fransk

Parter

Sagsøgere: David Martinez De Prins (Accra, Ghana) og de øvrige 9 sagsøgere, hvis navne fremgår af bilaget til denne dom (ved advokaterne N. de Montigny et J.-N. Louis)

Sagsøgt: Tjenesten for EU’s Optræden Udadtil (EEAS) (ved S. Marquardt, som befuldmægtiget, bistået af advokaterne M. Troncoso Ferrer, F.–M. Hislaire og S. Moya Izquierdo)

Sagens genstand

Et søgsmål anlagt i medfør af artikel 270 TEUF med påstand om annullation af sagsøgernes lønsedler for marts 2015 og af deres efterfølgende lønsedler, for så vidt som EEAS’ afgørelse af 23. februar 2015 om at nedsætte godtgørelsen for levevilkårene til ansatte ved Den Europæiske Union, der gør tjeneste i Ghana, med virkning fra den 1. januar 2015, er anvendt på disse lønsedler.

Konklusion

1) De lønsedler, som Tjenesten for EU’s Optræden Udadtil (EEAS) har udfærdiget til David Martinez De Prins og de øvrige tjenestemænd og ansatte ved EEAS, hvis navne fremgår af bilaget til denne dom, for marts 2015, annulleres, for så vidt som EEAS’ afgørelse af 23. februar 2015 om nedsættelse, med virkning fra den 1. januar 2015, af godtgørelsen for levevilkårene til Den Europæiske Unions ansatte, der gør tjeneste i Ghana, er anvendt på disse lønsedler.

2) I øvrigt frifindes EEAS.

3) EEAS tilpligtes at betale sagsomkostningerne.

(1) EUT C 111 af 29.3.2016 (sag oprindeligt registreret ved EU-Personaleretten under sagsnr. F-153/15 og overført til Den Europæiske Unions Ret den 1.9.2016).
DA Den Europæiske Unions Tidende C 42/17

Rettens dom af 13. december 2017 — Arango Jaramillo m.fl. mod EIB

(Sag T-482/16 RENV) (1)

((Personalesag - ansatte i EIB - søgsmålsfrist - rimelig frist - pensioner - reformen af 2008 - ansættelsesforholdets kontraktmæssige karakter - proportionalitet - begrundelsespligt - retssikkerhed - ansvar - ikke-økonomisk skade))

(2018/C 042/23)

Processprog: fransk

Parter

Sagsøgere: Oscar Orlando Arango Jaramillo (Luxembourg, Luxembourg) og 33 andre sagsøgere, hvis navne fremgår af bilaget (ved advokaterne C. Cortese og B. Cortese)

Sagsøgt: Den Europæiske Investeringsbank (EIB) (først ved C. Gómez de la Cruz og T. Gilliams, derefter ved T. Gilliams og G. Nuvoli og endelig ved T. Gilliams og G. Faedo, som befuldmægtigede, bistået af advokat P.-E. Partsch)

Sagens genstand

Søgsmål anlagt i henhold til artikel 270 TEUF med påstand dels om annullation af EIB’s afgørelser, indeholdt i sagsøgernes lønsedler for februar 2010, om at forhøje deres bidrag til pensionsordningen, dels om, at EIB tilpligtes at betale en symbolsk erstatning på én euro for den ikke-økonomiske skade, som sagsøgerne angiveligt har lidt.

Konklusion

1) Den Europæiske Investeringsbank frifindes.

2) Oscar Orlando Arango Jaramillo og de øvrige ansatte ved EIB, hvis navne fremgår af bilaget, betaler sagsomkostningerne i tilknytning til den foreliggende procedure.

3) EIB betaler sagsomkostningerne i sagerne F-34/10, T-234/11 P og T-234/11 P RENV-RX.

(1) EUT C 234 af 28.8.2010 (sagen var oprindeligt registreret ved EU-Personaleretten under sagsnr. F-34/10).
DA Den Europæiske Unions Tidende C 104/36

Rettens dom af 7. februar 2018 — Şölen Çikolata Gıda Sanayi ve Ticaret mod EUIPO — Zaharieva (Emballage til isvafler)

(Sag T-794/16) (1)

((EF-design - ugyldighedssag - registreret EF-design, der gengiver en isvaffel - ældre international registrering, der designerer Bulgarien - ugyldighedsgrunde - brug i det senere design af et tegn med fornødent særpræg, hvis brug indehaveren heraf har ret til at forbyde - artikel 25, stk. 1, litra e), i forordning (EF) nr. 6/2002 - begrundelsespligt - artikel 62 i forordning nr. 6/2002 - pligt til at udvise omhu - artikel 63, stk. 1, i forordning nr. 6/2002))

(2018/C 104/47)

Processprog: engelsk

Parter

Sagsøger: Şölen Çikolata Gıda Sanayi ve Ticaret AŞ (Şehitkamil Gaziantep, Tyrkiet) (ved advokat T. Tsenova)

Sagsøgt: Den Europæiske Unions Kontor for Intellektuel Ejendomsret (EUIPO) (ved J. Ivanauskas, som befuldmægtiget)

Den anden part i sagen for appelkammeret ved EUIPO og intervenient ved Retten: Elka Zaharieva (Plovdiv, Bulgarien) (ved advokat A. Kostov)

Sagens genstand

Søgsmål anlagt til prøvelse af afgørelse truffet den 12. september 2016 af Tredje Appelkammer ved EUIPO (sag R 1144/2015-3) vedrørende en ugyldighedssag mellem Şölen Çikolata Gıda Sanayi ve Ticaret og Elka Zaharieva.

Konklusion

1) Afgørelsen truffet den 12. september 2016 af Tredje Appelkammer ved Den Europæiske Unions Kontor for Intellektuel Ejendomsret (EUIPO) (sag R 1144/2015-3) annulleres.

2) Begæringen om, at det registrerede EF-design nr. 002343244-0001 erklæres ugyldig, tages til følge.

3) EUIPO bærer sine egne omkostninger og betaler de af Şölen Çikolata Gıda Sanayi ve Ticaret afholdte omkostninger i forbindelse med sagens behandling for Retten og for appelkammeret ved EUIPO.

4) Elka Zaharieva bærer sine egne omkostninger.

(1) EUT C 22 af 23.1.2017.
DA Den Europæiske Unions Tidende C 104/32

Rettens dom af 5. februar 2018 — Ranocchia mod ERCEA

(Sag T-208/16) (1)

((Forskning og teknologisk udvikling - indkaldelser af ansøgninger og relaterede aktiviteter i forbindelse med EFR’s arbejdsprogram 2015 - rammeprogram for forskning og innovation (2014-2020) - Horisont 2020 - ERCEA’s afgørelse om ikke at antage sagsøgerens forslag - projekt vedrørende identifikation af matematiske algoritmer, der letter læsning og gennemgang af visse historiske håndskrevne dokumenter - magtfordrejning - faktisk vildfarelse - retlig fejl - åbenbart urigtigt skøn))

(2018/C 104/41)

Processprog: italiensk

Parter

Sagsøger: Graziano Ranocchia (Rom, Italien) (ved advokat C. Intino)

Sagsøgt: Forvaltningsorganet for Det Europæiske Forskningsråd (ERCEA) (først ved M.E. Chacon Mohedano, R. Maggio Panizza og L. Moreau, derefter ved Chacon Mohedano, R Maggio Panizza og F. Sgritta, som befuldmægtigede)

Sagens genstand

Påstand i henhold til artikel 263 TEUF om annullation for det første af afgørelse Ares(2016) 1020667 truffet 26. februar 2016 af ERCEA, hvorved sagsøgerens anmodning om fornyet gennemgang af afgørelsen om afslag på tilskud for forskningsforslag nr. 682937, med titlen »PHercSchools2 — The Hellenistic Philosophical Schools in the Herculaneum Papyri«, blev forkastet, for det andet af afgørelse Ares(2015) 5922529 fra ERCEA af 17. december 2015, hvorved dette forskningsforslag blev afslået, og for det tredje af enhver forudgående, følgende eller tilknyttet retsakt i forhold til disse retsakter, bl.a. af listen over godkendte projekter for tilskudsordningen »ERC-Consolidator Grant«, der blev offentliggjort ved ERCEA’s pressemeddelelse af 12. februar 2016.

Konklusion

1) Forvaltningsorganet for Det Europæiske Forskningsråd (ERCEA) frifindes.

2) Graziano Ranocchia betaler sagsomkostningerne.

(1) EUT C 243 af 4.7.2016.
DA Den Europæiske Unions Tidende C 104/35

Rettens dom af 7. februar 2018 — Şölen Çikolata Gıda Sanayi ve Ticaret mod EUIPO — Zaharieva (Præsentationsæske til vafler)

(Sag T-793/16) (1)

([EF-design - ugyldighedssag - registreret EF-design, der gengiver en præsentationsæske til vafler - tidligere international registrering, hvor Bulgarien er designeret - ugyldighedsgrunde - benyttelse i et senere design af et kendetegn, hvis indehaver har ret til at forbyde en sådan benyttelse - artikel 25, stk. 1, litra e), i forordning (EF) nr. 6/2002 - begrundelsespligt - artikel 62 i forordning nr. 6/2002 - pligt til at udvise fornøden omhu - artikel 63, stk. 1, i forordning nr. 6/2002])

(2018/C 104/46)

Processprog: engelsk

Parter

Sagsøger: Şölen Çikolata Gıda Sanayi ve Ticaret AŞ (Şehitkamil Gaziantep, Tyrkiet) (ved advokat T. Tsenova)

Sagsøgt: Den Europæiske Unions Kontor for Intellektuel Ejendomsret (ved J. Ivanauskas, som befuldmægtiget)

Den anden part i sagen for appelkammeret ved EUIPO og intervenient ved Retten: Elka Zaharieva (Plovdiv, Bulgarien) (ved advokat A. Kostov)

Sagens genstand

Søgsmål anlagt til prøvelse af afgørelse truffet den 12. september 2016 af Tredje Appelkammer ved EUIPO (sag R 1143/2015-3) vedrørende en ugyldighedssag mellem Şölen Çikolata Gıda Sanayi ve Ticaret og Elka Zaharieva.

Konklusion

1) Afgørelsen truffet den 12. september 2016 af Tredje Appelkammer ved Den Europæiske Unions Kontor for Intellektuel Ejendomsret (EUIPO) (sag R 1143/2015-3) annulleres.

2) Begæringen om, at designet registreret under nr. 002343244-0002 erklæres ugyldigt, tages til følge.

3) EUIPO bærer sine egne omkostninger og betaler de af Şölen Çikolata Gıda Sanayi ve Ticaret afholdte omkostninger i forbindelse med sagens behandling for Retten og for appelkammeret.

4) Elka Zaharieva bærer sine egne omkostninger.

(1) EUT C 22 af 23.1.2017.
DA Den Europæiske Unions Tidende C 94/18

Rettens dom af 25. januar 2018 — Italien mod Kommissionen

(Sag T-91/16) (1)

((ESF - det operationelle program under mål nr. 1 for regionen Sicilien - nedsættelse af et oprindeligt tildelt tilskud - metode til beregning ved hjælp af ekstrapolation - proportionalitet - artikel 39, stk. 2 og 3, i forordning (EF) nr. 1260/1999 - begrundelsespligt))

(2018/C 094/22)

Processprog: italiensk

Parter

Sagsøger: Den Italienske Republik (ved G. Palmieri, som befuldmægtiget, bistået af avvocato dello Stato P. Gentili)

Sagsøgt: Europa-Kommissionen (ved P. Arenas og F. Tomat, som befuldmægtigede)

Sagens genstand

Sag anlagt i henhold til artikel 263 TEUF med påstand om annullation af Kommissionens afgørelse C(2015) 9413 17. december 2015 om nedsættelse af Den Europæiske Socialfonds tilskud til et operationelt program for regionen Sicilien, som er en del af EF-støtterammen for strukturinterventioner under de af mål nr. 1 omfattede italienske regioner (CCI 1999IT 161PO011).

Konklusion

1) Europa-Kommissionen frifindes.

2) Den Italienske Republik betaler sagsomkostningerne.

(1) EUT C 136 af 18.4.2016.
DA Den Europæiske Unions Tidende C 94/21

Rettens dom af 30. januar 2018 — Przedsiębiorstwo Energetyki Cieplnej mod ECHA

(Sag T-625/16) (1)

((REACH - gebyr for registrering af et stof - nedsættelse, der tildeles små og mellemstore virksomheder - fejl i erklæringen om virksomhedens størrelse - afgørelse, der pålægger en administrationsafgift - ophør med fremstillingen af stoffet - kriterier for beregning af administrationsafgiftens størrelse - henstilling 2003/361/EF - retssikkerhed - berettiget forventning - proportionalitet - ligebehandling))

(2018/C 094/27)

Processprog: polsk

Parter

Sagsøger: Przedsiębiorstwo Energetyki Cieplnej sp. z o.o. (Grajewo, Polen) (ved advokat T. Dobrzyński)

Sagsøgt: Det Europæiske Kemikalieagentur (ECHA) (først ved E. Maurage, J.-P Trnka og M. Heikkilä, derefter ved J.-P Trnka et M. Heikkilä, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af for det første ECHA’s afgørelse nr. SME (2016)2851 af 23. juni 2016, hvorved det konstateres, at sagsøgeren ikke opfylder betingelserne for at kunne få nedsættelser af det gebyr, der finder anvendelse på mellemstore virksomheder, og hvorved sagsøgeren pålægges en administrationsafgift, for det andet ECHA’s faktura nr. 10058238 og nr. 10058239, der bilagt afgørelse SME (2016)2851, samt for det tredje ECHA’s bestyrelses afgørelse MB/43/2014 af 4. juni 2015 om ændring af afgørelse MB/D/29/2010, som ændret ved afgørelse MB/21/201 om klassificering af de tjenester, for hvilke der skal opkræves afgift.

Konklusion

1) Det Europæiske Kemikalieagentur (ECHA) frifindes.

2) Przedsiębiorstwo Energetyki Cieplnej sp. z o.o. betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 402 af 31.10.2016.
DA Den Europæiske Unions Tidende C 142/48

Rettens dom af 7. marts 2018 — Fertisac mod ECHA

(Sag T-855/16) (1)

((REACH - gebyr for registrering af et stof - nedsættelse, som tildeles små og mellemstore virksomheder (SMV’er) - ECHA’s undersøgelse af erklæringen om virksomhedens størrelse - afgørelse, der pålægger en administrationsafgift - henstilling 2003/361/EF - overskridelse af finansielle lofter - begrebet »tilknyttet virksomhed«))

(2018/C 142/63)

Processprog: spansk

Parter

Sagsøger: Fertisac, SL (Atarfe, Spanien) (ved advokat J. Gomez Rodriguez)

Sagsøgt: Det Europæiske Kemikalieagentur (ECHA) (ved E. Maurage, J.-P. Trnka og M. Heikkilä, som befuldmægtigede, bistået af advokaterne C. Garcia Molyneux og L. Tosoni)

Sagens genstand

Påstand støttet på artikel 263 TEUF om annullation af ECHA’s afgørelse SME(2016) 5150 af 15. november 2016, hvori det fastslås, at sagsøgeren ikke opfylder betingelserne for at kunne opnå en nedsættelse af det gebyr, der er fastsat for mellemstore virksomheder, og om at pålægge selskabet at betale en administrationsafgift og faktura nr. 10060160 og nr. 10060161, der er udstedt af ECHA og knyttet som bilag til afgørelse SME(2016) 5150.

Konklusion

1) Det Europæiske Kemikalieagentur (ECHA) frifindes.

2) Fertisac, SL betaler sagsomkostningerne, herunder omkostningerne i forbindelse med sagen om de foreløbige forholdsregler.

(1) EUT C 30 af 30.1.2017.
DA Den Europæiske Unions Tidende C 142/44

Rettens dom af 9. marts 2018 — Portugal mod Kommissionen

(Sag T-462/16) (1)

((EGFL - udgifter, der er udelukket fra finansiering - arealstøtte - udgifter afholdt af Portugal - berettiget forventning - artikel 41, stk. 3, i forordning (EF) nr. 73/2009 - artikel 31, stk. 2, i forordning (EF) nr. 1290/2005 - proportionalitet))

(2018/C 142/57)

Processprog: portugisisk

Parter

Sagsøger: Den Portugisiske Republik (ved L. Inez Fernandes, M. Figueiredo, J. Saraiva de Almeida og P. Estêvão, som befuldmægtigede)

Sagsøgt: Europa-Kommissionen (ved A. Sauka, som befuldmægtiget, bistået af advokaterne M. Marques Mendes og A. Dias Henriques)

Sagens genstand

Søgsmål i henhold til artikel 263 TEUF med påstand om annullation af Kommissionens gennemførelsesafgørelse (EU) 2016/1059 af 20. juni 2016 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (EUT 2016, L 173, s. 59), for så vidt som den vedrører Den Portugisiske Republik.

Konklusion

1) Europa-Kommissionen frifindes.

2) Den Portugisiske Republik betaler sagsomkostningerne.

(1) EUT C 392 af 24.10.2016.
DA Den Europæiske Unions Tidende C 134/19

Rettens dom af 27. februar 2018 — CEE Bankwatch Network mod Kommissionen

(Sag T-307/16) (1)

((Aktindsigt - forordning (EF) nr. 1049/2001 - dokumenter vedrørende en afgørelse truffet af Kommissionen om at bevillige et Euratom-lån for at forbedre sikkerheden på atomkraftværker i Ukraine - delvist afslag på aktindsigt - undtagelse vedrørende beskyttelsen af offentlighedens interesser med hensyn til internationale forbindelser - undtagelse vedrørende beskyttelsen af forretningsmæssige interesser - tungtvejende offentlig interesse - forordning (EF) nr. 1367/2006 - anvendelse på dokumenter vedrørende afgørelser truffet inden for rammerne af Euratomtraktaten))

(2018/C 134/26)

Processprog: engelsk

Parter

Sagsøger: CEE Bankwatch Network (Prag, Den Tjekkiske Republik) (ved advokat C. Kiss)

Sagsøgt: Europa-Kommissionen (ved C. Zadra, F. Clotuche Duvieusart og C. Cunniffe, som befuldmægtigede)

Intervenient til støtte for sagsøgte: Det Forenede Kongerige Storbritannien og Nordirland (først ved M. Holt og D. Robertson, derefter ved S. Brandon, som befuldmægtigede)

Sagens genstand

Angående et søgsmål støttet på artikel 263 TEUF med påstand om annullation af Kommissionens afgørelse C(2016) 2319 final af 15. april 2016, hvorved der i henhold til Europa-Parlamentets og Rådets forordning (EF) nr. 1049/2001 af 30. maj 2001 om aktindsigt i Europa-Parlamentets, Rådets og Kommissionens dokumenter (EFT 2001, L 145, s. 43) blev givet afslag på aktindsigt i flere dokumenter vedrørende Kommissionens afgørelse C(2013) 3496 final af 24. juni 2013 om at bevillige et Euratom-lån for at forbedre sikkerheden på atomkraftværker i Ukraine.

Konklusion

1) Europa-Kommissionen frifindes.

2) CEE Bankwatch Network bærer sine egne omkostninger og betaler de omkostninger, der er afholdt af Europa-Kommissionen.

3) Det Forenede Kongerige Storbritannien og Nordirland bærer sine egne omkostninger.

(1) EUT C 305 af 22.8.2016.
DA Den Europæiske Unions Tidende C 123/16

Rettens dom af 20. februar 2018 — Deutsche Post mod EUIPO — bpost (BEPOST)

(Sag T-118/16) (1)

([EU-varemærker - indsigelsessag - ansøgning om EU-ordmærket BEPOST - det ældre EU-figurmærke ePost og det ældre nationale ordmærke POST - ikke-registreret varemærke eller et andet erhvervsmæssigt anvendt tegn POST - relativ registreringshindring - ingen risiko for forveksling - artikel 8, stk. 1, litra b), i forordning (EF) nr. 207/2009 [nu artikel 8, stk. 1, litra b), i forordning (EU) 2017/1001] - artikel 8, stk. 4, i forordning nr. 207/2009 (nu artikel 8, stk. 4, i forordning 2017/1001) - ingen skade på renommeet og ingen udvanding - artikel 8, stk. 5, i forordning nr. 207/2009 (nu artikel 8, stk. 5, i forordning 2017/1001) - realitetsbehandling af beviser fremlagt for første gang for Retten])

(2018/C 123/21)

Processprog: engelsk

Parter

Sagsøger: Deutsche Post AG (Bonn, Tyskland) (ved advokaterne K. Hamacher og G. Müllejans)

Sagsøgt: Den Europæiske Unions Kontor for Intellektuel Ejendomsret (EUIPO) (ved A. Folliard-Monguiral, G. Sakalaite-Orlovskiene og D. Walicka, som befuldmægtiget)

Den anden part i sagen for appelkammeret ved EUIPO og intervenient ved Retten: bpost NV (Bruxelles, Belgien) (først ved advokaterne L. Hubert og K. Ongena, derefter ved advokaterne H. Dhondt og J. Cassiman)

Sagens genstand

Søgsmål anlagt til prøvelse af afgørelse truffet den 18. januar 2016 af Første Appelkammer ved EUIPO (sag R 3107/2014-1) vedrørende en indsigelsessag mellem Deutsche Post og bpost.

Konklusion

1) Den Europæiske Unions Kontor for Intellektuel Ejendomsret (EUIPO) frifindes.

2) Deutsche Post AG betaler sagsomkostningerne.

(1) EUT C 165 af 10.5.2016.